Теодор Траянов
Росен

chitanka.info

Наново е пътя кръстосан,

от храстите ръсне роса,

посреща ме свежият росен

и блясък от златна коса.

Какво ти сърцето продума,

де сълзи за пръв път проля,

дочула е горската шума,

видели са сънни поля.

В далечните вейки се носи

отплувала бяла мъгла,

преплита се в свежия росен

въздишка на първи тегла.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.